LV Eiropas Savienības Oficiālais Vēstnesis C 89/16

Šī informācija ir paredzēta MOHAMMED, Khalid Shaikh (jeb ALI, Salem; jeb BIN KHALID, Fahd Bin Adballah; jeb HENIN, Ashraf Refaat Nabith; jeb WADOOD, Khalid Adbul), “Hizballah Military Wing” (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing” jeb “Hisbollah Military Wing”, jeb “Hizbu’llah Military Wing” jeb “Hizb Allah Military Wing”, tostarp “Jihad Council” (un visas tās pakļautībā esošās vienības, tostarp Ārējās drošības organizācija)), “POPULAR FRONT FOR THE LIBERATION OF PALESTINE (PFLP)” (“PALESTĪNAS ATBRĪVOŠANAS TAUTAS FRONTE”), “POPULAR FRONT FOR THE LIBERATION OF PALESTINE-GENERAL COMMAND (jeb PFLP-General Command)” (“PALESTĪNAS ATBRĪVOŠANAS TAUTAS FRONTES VIRSVADĪBA (jeb PFLP Virsvadība)”), “FUERZAS ARMADAS REVOLUCIONARIAS DE COLOMBIA” – “FARC” (“Kolumbijas revolucionārie bruņotie spēki”) – personām, grupām un vienībām, kas iekļautas sarakstā, kurš paredzēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(sk. Padomes Īstenošanas regulas (ES) 2017/150 (2017. gada 27. janvāris) pielikumu)

(2017/C 89/02)

Šī informācija ir paredzēta minētās personas, grupu un vienību ievērībai, kuras iekļautas Padomes Īstenošanas regulā (ES) 2017/150 (1) minētajā sarakstā.

Padomes Regulā (EK) Nr. 2580/2001 (2) ir paredzēts, ka tiek iesaldēti visi līdzekļi, citi finanšu aktīvi un saimnieciskie resursi, kas pieder attiecīgajai personai, grupām un vienībām, un ka tām netiek tieši vai netieši darīti pieejami nekādi līdzekļi, citi finanšu aktīvi un saimnieciskie resursi.

Padomei ir sniegta jauna informācija, kas attiecas uz minētās personas, grupu un vienību iekļaušanu sarakstā. Izskatījusi šo jauno informāciju, Padome ir attiecīgi grozījusi paskaidrojuma rakstus.

Attiecīgā persona, grupas un vienības var iesniegt lūgumu, lai iegūtu atjauninātos Padomes paskaidrojuma rakstus par iemesliem, kāpēc tās paturētas minētajā sarakstā, nosūtot lūgumu uz šādu adresi:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Šāds lūgums būtu jāiesniedz līdz 2017. gada 27. martam.

Attiecīgā persona, grupas un vienības jebkurā laikā var iesniegt Padomei lūgumu pārskatīt lēmumu par to iekļaušanu un saglabāšanu minētajā sarakstā, lūgumam pievienojot apliecinošus dokumentus un nosūtot to uz minēto adresi. Minētos lūgumus izskatīs pēc to saņemšanas. Šajā sakarībā attiecīgo personu, grupu un vienību uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP (3) 1. panta 6. punktu. Lai lūgumus varētu izskatīt nākamajā pārskatīšanas reizē, tie būtu jāiesniedz līdz 2017. gada 12. aprīlim.

Attiecīgās personas, grupu un vienību uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas uzskaitītas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu.

(1) OV L 23, 28.1.2017., 3. lpp.

(2) OV L 344, 28.12.2001., 70. lpp.

(3) OV L 344, 28.12.2001., 93. lpp.